
TRESTNÝ ROZKAZ V MENE SLOVENSKEJ REPUBLIKY Okresný súd Liptovský Mikuláš samosudcom Mgr. Jurajom Lukáčom dňa 27. 3. 2025 v Liptovskom Mikuláši vydáva podľa § 353 ods. l Tr. poriadku rozhodol: Obvinený A. B. C. D. E. F. G. , nar. XX. XX. XXXX v D. H., trvale bytom I. J. D. XX/XX, B., okres Liptovský Mikuláš, u z n á va
s a
z a
v i n n ého,
že dňa 25.02.2024 v čase o 04.10 hod. po predchádzajúcom požití alkoholických nápojov viedol osobné motorové vozidlo továrenskej značky Suzuki SX4 s prideleným evidenčným číslom LM-749DM po štátnej ceste 1/18, Ulica 1. mája v smere na ulicu Okoličianska v meste Liptovský Mikuláš, pričom počas jazdy v meste na rovnom úseku cesty, KM: 551,40 neprispôsobil rýchlosť jazdy najmä svojím schopnostiam a vlastnostiam vozidla, v dôsledku čoho prešiel s celým vozidlom vľavo do stredového deliaceho ostrovčeka, kde pred odbočkou k objektu Liptovské mliekarne strhol riadenie vpravo, následkom čoho sa vozidlo dostalo do šmyku, následne s vozidlom prešiel mimo komunikáciu vpravo, kde prednou časťou vozidla narazil do kovového oplotenia a múru budovy Liptovská mliekareň, pričom došlo k ich poškodeniu, na mieste dopravnej nehody bol obvinený po riadnom poučení o správnom používaní prístroja podrobený dychovej skúške na zistenie požitia alkoholu v dychu meracím prístrojom typu Dräger 7510 classic, výrobného čísla ARMF-0589, ktorým bolo u obvineného v čase o 04.35 hod. zistené požitie alkoholu a nameraná hodnota 0,95 mg etanolu v 1 litri vydychovaného vzduchu, čo je v prepočte 1,98 promile alkoholu v krvi, na osobnom motorovom vozidle továrenskej značky Suzuki SX4, evidenčného čísla LM-749DM, ktorého držiteľom je spoločnosť Happy window s. r. o., IČO: 46109862, so sídlom Pribylina, Ulica Dr. Jána Lajčiaka 99/22, vznikla podľa odborného vyjadrenia škoda poškodením vo výške 16.000,- eur a na oplotení a múre budovy garáže, ktorých vlastníkom je Savencia Fromage & Dairy SK, a. s., IČO: 34120149, so sídlom Liptovský Mikuláš, 1. mája 124, vznikla škoda poškodením vo výške 522,- eur, t e d a vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, č í m
s p á c h al
prečin ohrozenia pod vplyvom návykovej látky podľa § 289 ods. 1 Tr. zákona (v znení účinnom od 6. 8. 2024). Za to sa
od s u d z u je podľa § 289 ods. 1 a § 54 Tr. zákona na trest povinnej práce vo výmere 100,- (sto) hodín. Podľa § 61 ods. 1, 2 Trestného zákona súd u k l a d á obvinenému trest zákazu činnosti viesť motorové vozidlá vo výmere 2 (dva) roky. Poučenie: Proti trestnému rozkazu môže podať odpor do 8 dní odo dňa jeho doručenia na podpísanom súde obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Ak bol odpor podaný v lehote a nebol vzatý späť dovtedy, kým prokurátor neprednesie na hlavnom pojednávaní obžalobu, prednesením obžaloby prokurátorom na hlavnom pojednávaní sa trestný rozkaz ruší. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Ak odpor podá poškodený, ruší sa trestný rozkaz vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Poškodený môže vziať súhlas s trestným stíhaním späť až do doby, kým je trestný rozkaz doručený niektorej z osôb, uvedených v ods. 2 § 354 Trestného poriadku /u trestných činov uvedených v § 211 Tr. poriadku/. Ak sa v určenej lehote nepodá odpor, stane sa trestný rozkaz právoplatným a vykonateľným.

